​​Xet-trikka erishgan Harri Keyn Angliya—Panama uchrashuvining eng yaxshi o‘yinchisi bo‘ldi

FIFA tomonidan o‘tkazilgan navbatdagi so‘rovnomada Angliya terma jamoasi sardori Harri Keyn Panamaga qarshi kechgan uchrashuvning eng yaxshi o‘yinchisi sifatida e’tirof etildi​.

Harri Panama bilan uchrashuvda 3 ta gol urib, xet-trik qayd etdi. Gollaridan 2 tasini penaltidan kiritgan bo‘lsa, yana biri yo‘l-yo‘lakay Panama o‘yinchisiga teggan holda darvozadan joy oldi. Bu orqali Keyn JCh—2018 to‘purarlari poygasida peshqadam bo‘lib oldi. Uning hisobida endilikda 5 ta gol bor. Keyndan keyingi o‘rinlarda 4 tadan gol bilan Krishtianu Ronaldu hamda Romelu Lukaku bormoqda.
Angliya esa mazkur g‘alabadan so‘ng muddatidan avval keyingi bosqichga chiqdi.